Go ya ka khalendara ya motlha wa segompieno, mo bosigong jwa October 5/6, 539 B.C.E., motse wa Babelona o e leng motsemogolo wa Mmusomogolo wa Babelona o ne wa diragalelwa ke sengwe se go neng go lebega se ka se kgonege. Mo bosigong joo jwa ditiragalo tsa botlhokwa, motse ono o ne wa thankgolwa ke masole a Bameda le Baperesia a eteletswe pele ke Kgosi Kurose wa Baperesia, yo gape a itsiweng e le Kurose yo Mogolo. Leano le a neng a le dirisa le ne le le botlhale. Le fa o ka tswa o le mosha kgotsa o le mogolo, kgotsa o ngomolwa pelo ke tiro kgotsa ke sekolo, fa o ngomoga pelo ka lobaka lo loleele, seno se ka ama thata boitekanelo jwa gago ka tsela e e sa siamang. Mokwadi mongwe wa tsa kalafi o tlhalosa jaana: “Tsela e mmele o tsibogelang go ngomoga pelo ka yone e batla e tshwana le sefofane se se ipaakanyetsang go tlhatloga.” Ee, fa o ikutlwa o ngomogile pelo, pelo ya gago e iteela ka bonako le kgatelelo ya madi e a oketsega. Selekanyo sa sukiri e e mo mading a gago se a gola. Mmele o ntshetsa dihoromone mo mading. Ene mokwadi yono o tswelela jaana: “Fa go ngomoga pelo go tsaya lobaka lo loleele, dikarolo tsotlhe tsa mmele tse di berekanang le go ngomoga pelo (boboko, pelo, makgwafo, ditshika le mesifa) di ka bereka go feta selekanyo kgotsa ga di ne di bereka sentle. Fa nako e ntse e tsamaya, seno se ka senya mmele kgotsa tlhaloganyo.” Go na le malwetse a le mantsi thata a a ka bakwang ke go ngomoga pelo: mangwe a one ke bolwetse jwa pelo, seterouku, mathata a a amanang le thulaganyo ya mmele ya go lwantsha malwetse, kankere, mathata a mesifa le marapo le bolwetse jwa sukiri.